***Návrh***

**VŠEOBECNÉ ZÁVÄZNÉ NARIADENIE OBCE Vyšná Hutka č. 4/2021**

**o pravidlách času predaja v obchodoch a v prevádzkarňach poskytujúcich služby na území obce Vyšná Hutka**



**Návrh tohto všeobecne záväzného nariadenia (VZN)**

* Vyvesený na úradnej tabuli obce dňa: 28.07.2021
* Zverejnený na webovom sídle obce dňa: 28.07.2021
* Dátum začiatku lehoty na pripomienkové konanie: 28.07.2021
* Dátum ukončenia pripomienkového konania: 28.01.2021
* Doručené pripomienky:
* Vyhodnotenie pripomienok k návrhu VZN uskutočnené dňa: ------------------

**Schválené všeobecne záväzné nariadenie:**

* Na rokovaní Obecného zastupiteľstva miestnej 19.08.2021

 samosprávy obce Vyšná Hutka dňa:

* Vyhlásené vyvesením na úradnej tabuli obce dňa: .............2021
* Zverejnené na webovom sídle .............2021
* VZN nadobúda účinnosť dňom ............2021
* VZN zvesené z úradnej tabule dňa:

 ................................................

 Mgr. Agáta Nosáľová starostka obce

**Všeobecné záväzné nariadenie Obce Vyšná Hutka**

**č. 4/2021 o pravidlách času predaja v obchode a v prevádzkarňach poskytujúcich služby na území obce Vyšná Hutka**

Obec Vyšná Hutka v súlade  § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov vydáva

**VŠEOBECNÉ ZÁVÄZNÉ NARIADENIE / ďalej len VZN/ OBCE Vyšná Hutka 4/2021 o pravidlách času predaja v obchode a v prevádzkarňach poskytujúcich služby na území obce Vyšná Hutka**

Obecné zastupiteľstvo obce Vyšná Hutka v zmysle §4 ods. 3 písm. i) , § 4 ods. 5 písm. a) bod 3, §11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov sa uznieslo na tomto VZN.

1. **Čl. I**

## Úvodné ustanovenie

1.Toto VZN upravuje pravidlá určovania času predaja v obchode a času prevádzky služieb pre fyzické osoby – podnikateľov a právnické osoby, ktoré podnikajú na území obce tak, aby došlo k primeranej rovnováhe medzi požiadavkami obyvateľov a podnikateľov.

1. **Čl. II**

## Základné pojmy

Na účely tohto VZN sa rozumie:

a/ prevádzkou priestor, v ktorom sa uskutočňuje určitá podnikateľská služba,

b/ podnikateľom:

* + - 1. osoba zapísaná v obchodnom registri,
			2. osoba, ktorá podniká na základe živnostenského oprávnenia,
			3. osoba, ktorá podniká na základe iného ako živnostenského oprávnenia podľa osobitých predpisov,
			4. fyzická osoba, ktorá vykonáva poľnohospodársku výrobu a je zapísaná v evidencii podľa osobitného predpisu.

c/ prevádzkovateľom prevádzky je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb,

d/ prevádzkovou dobou časovo ohraničená časť dňa, počas ktorej sa vykonáva predaj tovaru alebo sú poskytované služby konečným spotrebiteľom,

e/ pohostinské prevádzkarne sú priestory v objektoch, v ktorých sa pripravujú pokrmy a nápoje, uskutočňuje sa predaj jedál a nápojov, prípadne doplnkový predaj polotovarov a tovarov potravinárskeho charakteru a poskytujú sa služby s tým súvisiace. Pohostinská prevádzkareň môže zahŕňať viac pohostinských odbytových stredísk s rozdielnymi kategóriami a skupinami.

**Čl. III**

**Určenie času predaja v obchode a času prevádzky služieb**

1.Všeobecný prevádzkový čas prevádzkarní obchodu a prevádzky služieb sa určuje v dňoch pondelok až nedeľa v časovom rozmedzí od 06.00 hod do 22.00 hod., ak nie je v tomto článku ustanovené inak.

2.Rozpätie prevádzkovej doby v prevádzkarni poskytujúcej pohostinské služby sa určuje pre jednotlivé kategórie prevádzkarni podľa druhu pohostinských služieb tam poskytovaných, a to nasledovne:

a/ reštaurácia – pondelok až nedeľa od 10.00 hod do 22.00 hod.,

b/ kaviareň, cukráreň – pondelok až nedeľa od 10.00 hod do 22.00 hod.,

d/ piváreň, vináreň, krčma – pondelok až štvrtok od 10.00 hod. do 22.00 hod.,

 piatok až sobota od 10.00 hod. do 23.00 hod.,

 nedeľa od 14.00 hod. do 22.00 hod.

2.V dňoch 31. decembra a 1. januára prevádzková doba nie je obmedzená**.**

**Čl. IV**

**Povinnosti prevádzkovateľa**

1.Prevádzkovateľ je povinný:

a/ ohlásiť Obecnému úradu Vyšná Hutka prevádzkovú dobu prevádzkarne, a to písomne najmenej 5 pracovných dní pred začatím poskytovania služieb alebo predaja v prevádzkarni,

b/ pri vstupe do prevádzkarne viditeľne vyznačiť prevádzkovú dobu,

c/umožniť vstup kontrolného orgánu do prevádzkarne za účelom vykonania kontroly dodržiavania prevádzkovej doby.

**Čl. V**

**Kontrolná činnosť a sankcie**

1.Kontrolu dodržiavania tohto VZN vykonáva obec prostredníctvom starostu obce, poslancov obecného zastupiteľstva.

2. Za porušenie ustanovenia tohto VZN právnickou osobou alebo fyzickou osobou oprávnenou na podnikanie môže starosta obce uložiť pokutu do výšky 6.638 eur v zmysle § 27b zákona č. 369/1990 Zb. o obecnom zriadení.

3. Pri ukladaní sankcií sa postupuje podľa všeobecných právnych predpisov.

4. Výnosy z pokút sú príjmom rozpočtu obce.

**Čl. VI**

**Záverečné ustanovenie**

1. Obecné zastupiteľstvo obce Vyšná Hutka sa na tomto všeobecnom záväznom nariadení uznieslo dňa 19.08.2021 uznesením č.....................2021
2. Toto VZN nadobúda účinnosť ..................2021.

 **.......................................................**

 **Mgr. Agáta Nosáľová**

 **starostka obce**